Document ID: 32001D0352

32001D0352
L 125/1
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА СЪВЕТА
от 9 април 2001 година
относно сключването на споразумението между Европейския съюз и Съюзна република Югославия (СРЮ) за дейностите на Мисията за наблюдение на Европейския съюз (МНЕС) в СРЮ
(2001/352/ОВППС)
СЪВЕТЪТ НА ЕВРОПЕЙСКИЯ СЪЮЗ,
като взе предвид Договора за Европейския съюз, и по-специално член 24 от него,
като взе предвид препоръката на Председателството,
като има предвид, че:
(1)
На 22 декември 2000 г. Съветът прие Съвместно действие 2000/811/ОВППС за Мисията за наблюдение на Европейския съюз (1).
(2)
Член 6 от Съвместното действие предвижда, че подробните правила, регламентиращи действията на МНЕС в областите, за които е компетентна, се уреждат в споразумения, които се сключват в съответствие с процедурите, предвидени в член 24 от Договора.
(3)
В съответствие с Решение на Съвета от 12 март 2001 г., упълномощаващо Председателството да започва преговори, Председателството договори споразумение със СРЮ относно дейностите на МНЕС.
(4)
Настоящото споразумение следва да се одобри,
РЕШИ:
Член 1
Споразумението между Европейския съюз и Съюзна република Югославия за дейностите на Мисията за наблюдение на Европейския съюз (МНЕС) в Съюзна република Югославия се одобрява от страна на Европейския съюз.
Текстът на споразумението е приложен към настоящото решение.
Член 2
С настоящото председателят на Съвета се упълномощава да определи лицето, което да подпише споразумението, така че споразумението да обвърже Европейския съюз.
Член 3
Настоящото решение се публикува в Официален вестник.
Настоящото решение влиза в сила от деня на неговото публикуване.
Съставено в Брюксел на 9 април 2001 година.

Labels: 18
15
5